《谢人分寄密云大小团》
宋代·毛滂

密云不雨西郊黑，小龙蜿蜒出朝夕。
中有濯枝三日霖，可洗流金千里赤。
大龙雨足意貌閒，万里泽流才一息。
无心自为百谷仰，变化风云聊戏剧。
一杯洗心未足言，看瀁沧溟太空湿。
大月已圆当久照，小月未满哉生魄。
雨龙出此云月间，背负青天拥霄碧。
岂惟大旱有云霓，解作丰年雪花白。
黄绫袋子天上来，本是闽山早春色。
金盘珠露犹浥封，琼房玉芝记相识。
朱门日上三槐梢，大官初颁万钱食。
松风忽响第一泉，乳花徐开练波立。
我公胸中冰雪明，不受一尘乘间入。
宁烦多饮气自清，乞余贱客犹能及。
此客覉贱亦喜茶，老叶唯知煎若涩。
藜羹粟饭每称是，九天云腴讵应得。
旧闻作匙用黄金，下三江，
欲寄残年向泉石。砂瓶煮汤青竹林，
会有玉川来作客。

作者简介：毛滂（1056——？约1124）， 字泽民，衢州江山石门（今浙江衢州）人。北宋词人。生于“天下文宗儒师”世家。父维瞻、伯维藩、叔维甫皆为进士。他自幼酷爱诗文词赋，北宋元丰二年（1079），与西安（今浙江衢州）赵英结为伉俪。毛滂诗词被时人评为“豪放恣肆”，“自成一家”。元祐四年（1089）所作《惜分飞·富阳僧舍代作别语》小词结尾“今夜山深处，断魂分付潮回去”，南宋周辉认为含蓄情醇“语尽而意不尽，意尽而情不尽”。有《东堂集》十卷和《东堂词》一卷传世。